**Ivánci Közös Önkormányzati Hivatal**

9931 Ivánc, Kossuth L. u. 119.

Tel. (94) 542-027 Fax: (94) 542-052

E-mail: [jegyzo@ivanc.hu](mailto:jegyzo@ivanc.hu)

**TÁJÉKOZTATÓ**

**Hol és hogyan intézhetem a 2021. évi gépjárműadóval kapcsolatos ügyeimet a NAV-nál?**

/A 2020. december 31-ig végéig keletkezett, megváltozott vagy megszűnt gépjárműadó kötelezettségek ügyében, továbbra is az önkormányzati adóhatóságokhoz lehet fordulni./

A gépjárműadóval kapcsolatos adóztatási feladatokat 2021. évtől a Nemzeti Adó- és Vámhivatal (NAV) veszi át. A változás a gépjármű-üzembentartókat (tulajdonosokat) nem érinti, plusz teendőjük nem lesz. A gépjárműadó első részletét 2021. április 15-éig, a második részletet 2021. szeptember 15-éig kell befizetni a 410-es adónemhez tartozó, **10032000-01079160** számú*NAV Belföldi gépjárműadó bevételi* számlára.

A **GJADO** jelű adatlap nyomtatvány **elektronikusan elérhető** a NAV honlapján az Általános Nyomtatványkitöltő Keretprogramban (**ÁNYK**). **Elérhető:** *Főlap / Nyomtatványkitöltő programok / Nyomtatványkitöltő programok*

<http://nav.gov.hu/nav/letoltesek/nyomtatvanykitolto_programok> linken található meg.

**Az adatlapot papíron és elektronikusan is be lehet benyújtani NAV-hoz.** Papíralapon az adózó lakóhelye, székhelye szerint illetékes NAV adó- és vámigazgatóságához kell benyújtani. Egy adatlapon több gépjármű bejelenthető. Üres nyomtatvány az ANYK programból is kinyomtatható vagy a **NAV ügyfélszolgálatain** is beszerezhető. Az adatlap elérhető továbbá a NAV honlapján közzétett Online Nyomtatványkitöltő Alkalmazás (**ONYA**) portálon is. Az azonosítás itt is a Központi Azonosítási Ügynök (KAÜ) szolgáltatással történik.

A **GJADO** **jelű adatlapot** a gépjárműadó alóli mentesség kérelmezésekor vagy annak megszűnésekor, a gépjárműadóval kapcsolatos adókedvezmény kérelmezésekor vagy annak megszűnésekor, valamint az adófizetési kötelezettség szünetelésekor, például ha a gépjárművet ellopták, kell benyújtani a Nemzeti Adó- és Vámhivatalhoz (NAV).

**Nem kell a NAV-hoz bejelenteni** a gépjármű megszerzését, forgalomból kivonását, és a gépjármű elidegenítését, mivel a gépjárműadót a NAV veti ki adatszolgáltatás alapján. A költségvetési szervek, a NAV nyilvántartása szerinti egyházak vagy a környezetkímélő gépkocsi, motorkerékpár üzembentartóira, tulajdonosaira vonatkozó mentességi szabályokat és adókedvezményeket a gépjárműadó összegének megállapításánál hivatalból figyelembe veszi a NAV.

Ivánc,2021. február 01.

Radicsné dr. Soós Ágnes sk.

jegyző