**Ivánci Közös Önkormányzati Hivatal**

9931 Ivánc, Kossuth L. u. 119.

Tel. (94) 542-027 Fax: (94) 542-052

E-mail: [jegyzo@ivanc.hu](mailto:jegyzo@ivanc.hu)

Tájékoztatjuk Tisztelt Adózóinkat, hogy 2021. január 1-jétől az adóalanyok - főszabály szerint - **kizárólag az állami adóhatósághoz nyújthatják be** elektronikus úton helyi iparűzési adóbevallásukat, legyen az új bevallás, régi elmaradás, vagy önellenőrzés, illetve bevallás javítás. Így a nyomtatványok a Nemzeti Adó- és Vámhivatal (NAV) honlapján <https://www.nav.gov.hu/> ÁNYK formátumban fellelhetők. Az Elektronikus Önkormányzati Portálról a helyi iparűzési adóbevallásokat idén már nem lehet benyújtani egyetlen önkormányzat felé sem.

Fontos, hogy maga az iparűzési adóbevallás feldolgozása, esetleges javítása az önkormányzati adóhatóságnál történik és az adófizetést is az önkormányzat számlájára kell változatlanul megtenni.

 Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény szerinti elektronikus ügyintézésre nem kötelezett mezőgazdasági őstermelő, lakásszövetkezet, valamint az adószámmal nem rendelkező egyesület, alapítvány az iparűzési adóbevallást a PM-rendelet szerinti „központi" nyomtatványon vagy az önkormányzati adóhatóság által rendszeresített nyomtatványon, papír alapon is teljesítheti.

**A KKV minőség** (639/2020. Korm. rendelet alapján a mikro-, kis és középvállalkozások) **miatt 2021. február 25-ig lehet benyújtani** - a NAV-on keresztül elektronikusan - az iparűzési adóelőleg csökkentésre irányuló kérelmeket.

A **NAV honlapján** 2021. január 25-én elérhetővé vált a **21NYHIPA jelű nyilatkozat**, melynek benyújtásával a 639/2020. (XII.22.) Korm. rendelet alapján a mikro-, kis- és középvállalkozások 2021. február 25-éig elektronikusan nyilatkozhatnak helyi iparűzési adóval kapcsolatos adóelőleg kedvezményük érvényesítéséről.

A 21NYHIPA nyilatkozat Általános Nyomtatványkitöltő Keretprogramban (ÁNYK) futó kitöltőprogramja és a hozzá tartozó útmutató a NAV honlapján a www.nav.gov.hu oldalon található meg. A részletes KITÖLTÉSI ÚTMUTATÓ - t a NAV honlapján is megtalálhatja.

Ivánc,2021. február 01.

Radicsné dr. Soós Ágnes sk.

jegyző